Я ніколькі не змяншаю ролю народных казак, легенд і паданняў, якія выклікаюць захапленне ў маленькіх і цікавасць у дарослых. Наадварот, мне здаецца, нашы дзеці павінны ведаць, хто такі Свіцязь, у гонар каго атрымала сваю назву вёска Сіняўка і дзе на Палессі водзяцца русалкі. А калі падрастуць, то, магчыма, зацікавяцца, адкуль пайшлі тыя легенды, і звернуцца да сапраўдных навук, сярод якіх сваё ганаровае месца заўсёды будзе займаць археалогія.